
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 493 

5 Απριλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση συστατικής πράξης Συνδέσμου Ο.Τ.Α 

Δυτ. Σάμου. 1 

Τροποποίηση συστατικής πράξης Σχολικής Επιτρο¬ 
πής Δημοτικού Σχολείου - Νηπιαγωγείου Δ. Δ/τος 
Μυρσίνης Δήμου Λεχαινών. 2 


Τροποποίηση της συστατικής πράξης του Δημοτι¬ 
κού Νομικού Προσώπου του Δήμου Ι.Π. Μεσολογ¬ 
γίου με την επωνυμία «Δημοτικοί Παιδικοί Σταθ¬ 
μοί Μεσολογγίου και Δημοτικός Βρεφονηπιακός 


Σταθμός Μεσολογγίου». 3 

Τροποποίηση της συστατικής πράξης του Δημοτικού 
Νομικού Προσώπου του Δήμου Φυτειών με την επω¬ 
νυμία «Δημοτικός Παιδικός Σταθμός Φυτειών». 4 

Τροποποίηση της συστατικής πράξης τοο Νομικού 
Προσώπου με την επωνυμία «ΔΗΜΟΤΙΚΗ ΒΙΒΛΙΟ¬ 
ΘΗΚΗ» Δήμου Φυτειών. 5 

Τροποποίηση της συστατικής πράξης του Νομικού 
Προσώπου με την επωνυμία «Πνευματικό Κέντρο» 

Δήμου Ι.Π. Μεσολογγίου. 6 

Τροποποίηση της συστατικής πράξης του Δημοτικού 
Νομικού Προσώπου του Δήμου Παλαίρου (πρώ¬ 
ην Κεκροπίας) με την επωνυμία «Δημοτικός Παι¬ 
δικός Σταθμός Παλαίρου». 7 


Τροποποίηση της συστατικής πράξης του Δημοτικού 
Νομικού Προσώπου του Δήμου Ι.Π. Μεσολογγίου με 
την επωνυμία «Δημοτικό Στάδιο Ι.Π. Μεσολογγίου» 8 
Τροποποίηση της συστατικής πράξης του Δημοτι¬ 
κού Νομικού Προσώπου του Δήμου Ι.Π. Μεσολογ¬ 
γίου με την επωνυμία «Δημοτικός Παιδικός Σταθ¬ 
μός Ευηνοχωρίου». 9 


ΑΠΟΦΑΣΕΙ Σ 

Αριθμ. 396 

Τροποποίηση συστατικής πράξης Συνδέσμου Ο.Τ.Α 
Δυτ. Σάμου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 245 του ν.3463/2006 «Κώ¬ 
δικας Δήμων και Κοινοτήτων». 


2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α') σε συνδυασμό με την εγκύκλιο υπ’ αριθμ. 550/ 
εγκ.1/7.10.1992 της Γραμματείας του Υπουργικού Συμβου¬ 
λίου, που αφορά τον έλεγχο δαπανών που προκαλούν 
οι κανονιστικές πράξεις. 

4. Την υπ’ αριθμ. 1482/29.10.1997 απόφαση Γενικού 
Γραμματέα Περιφέρειας Βορείου Αιγαίου «Μεταβίβαση 
δικαιώματος υπογραφής με εντολή ... στον Προϊστάμενο 
Δ/νσης και Προϊσταμένους Τμημάτων Δ/νσης Τοπ. Αυτ/ 
σης και Δ/σης της Περιφέρειας» όπως δημοσιεύθηκε 
στο Φ.Ε.Κ. 1010/14.11.1997 τ.Β'. 

5. Την υπ’ αριθμ. 12271/22.11.2004 απόφαση Γενικού 
Γραμματέα Περιφέρειας Βορείου Αιγαίου, που αφορά 
τοποθέτηση Προϊσταμένης Δ/νσης Ν. Σάμου. 

6. Την υπ’ αριθμ. 372/2006 νόμιμη απόφαση δημ. συμ¬ 
βουλίου Καρλοβασίων περί τροποποίησης συστατικής 
πράξης Συνδέσμου Ο.Τ.Α. Δυτ. Σάμου. 

7. Την υπ’ αριθμ. 6/2007 νόμιμη απόφαση δημ. Συμβου¬ 
λίου Μαραθοκάμπου περί τροποποίησης συστατικής 
πράξης Συνδέσμου Ο.Τ.Α. Δυτ. Σάμου. 

8. Την υπ’ αριθμ. 4392/26.5.1983 απόφαση Νομάρχη Σά¬ 
μου «Σύσταση Συνδέσμου Ο.Τ.Α. Δυτικής Σάμου» (Φ.Ε.Κ. 
369/29.6.1983 τ.Β') όπως τροποποιήθηκε με την υπ’ αριθμ. 
295/15.2.1999 απόφαση Γ ενικού Γ ραμματέα Περιφέρειας 
Βορείου Αιγαίου (Φ.Ε.Κ. 221/15.3.1999 τ.Β'). 

9. Την υπ’ αριθμ. 5716/20.6.1984 απόφαση Νομάρχη Σά¬ 
μου «Επέκταση σκοπών Συνδέσμου Ο.Τ.Α. Δυτ. Σάμου» 
(Φ.Ε.Κ. 453/9.7.1984 τ.Β'), αποφασίζουμε: 

Τροποποιούμε την υπ’ αριθμ. 4392/26.5.1983 απόφαση 
Νομάρχη Σάμου (ΦΕΚ 369/1983 τ.Β') όπως ισχύει μετά 
την συμπλήρωση της με την υπ’ αριθμ. 5716/20.6.1984 
απόφαση Νομάρχη Σάμου «Επέκταση σκοπών Συνδέ¬ 
σμου Ο.Τ.Α. Δυτ. Σάμου» (ΦΕΚ 453/1984 τ.Β'), καθώς και 
την τροποποίησή της με την υπ’ αριθμ. 295/15.2.1999 
απόφαση Γ εν. Γ ραμματέα Περιφέρειας Βορείου Αιγαί¬ 
ου (ΦΕΚ 221/1999 τ.Β') η οποία μετά τις τροποποιήσεις 
διαμορφώνεται ως εξής: 

1. Μέλη του Συνδέσμου Ο.Τ.Α. Δυτ. Σάμου είναι ο Δή¬ 
μος Καρλοβασίων που περιλαμβάνει τα Δ/Δ Κοντακέικα, 
Υδρούσσα, Κοντέικα, Πλάτανος, Αγ. ©εόδωροι, Λέκκα, 
Καστανιά, Κοσμαδαίοι, Δρακαίοι) και ο Δήμος Μαραθο- 

κάμπου (που περιλαμβάνει τα Δ/Δ/ Κουμέικα, Σκουρέικα, 
Νεοχώρι, Καλλιθέα). 

2. Σκοποί του Συνδέσμου ΟΤΑ Δυτικής Σάμου είναι: 

- ο σχεδιασμός και η εκτέλεση προγραμμάτων ανά¬ 
πτυξης της περιοχής. 

- Η εκτέλεση και συντήρηση έργων υποδοχής. 

- Η προμήθεια μηχανημάτων και υλικών για την παρο¬ 
χή υπηρεσιών που άπτονται των σκοπών του. 

- Η δημιουργία επιχειρήσεων αξιοποίησης του γεω¬ 
λογικού, δασικού κ,λ.π. πλούτου της περιοχής και επι¬ 
χειρήσεων κοινής ωφέλειας. 

- Η συλλογή, διάθεση και διαχείριση των απορριμμά¬ 
των των ΟΤΑ που αποτελούν το Σύνδεσμο καθώς και 
άλλων όμορων ΟΤΑ. 

- Η λειτουργία ΧΥΤΑ καθώς και η κατασκευή και λει¬ 
τουργία των τυχόν αναγκαίων σταθμών μεταφόρτωσης. 

- Η αισθητική και περιβαντολλοντική αναβάθμιση του 
τοπίου των περιοχών απόρριψης. 

- Η εκτέλεση όλων των μελετών και έργων υποδομής 
που απαιτούνται για την ορθολογική διαχείριση των 
απορριμμάτων και η συντήρηση των έργων αυτών. 

- Η διαχείριση και λειτουργία του συστήματος συλλο¬ 
γής και μεταφοράς (ενδοδημοτικά) των απορριμμάτων 
των μελών του Συνδέσμου, ή άλλων όμορων Δήμων που 
τυχόν θα αναθέσουν το έργο αυτό στον Σύνδεσμο μετά 
από σχετική απόφαση ανάθεσης. 

- Η διαλογή, ανακύκλωση και η περαιτέρω επεξεργα¬ 
σία των απορριμμάτων για την επαναχρησιμοποίηση 
ανάκτηση ή ανακύκλωσή τους και η παραγωγή ενέρ¬ 
γειας από αυτά, καθώς επίσης και η αποθήκευση και 
εναπόθεσή τους στο έδαφος. 

- Ο σχεδιασμός, προγραμματισμός και υλοποίηση δρά¬ 
σεων και ενεργειών που θα συμβάλλουν στο βέλτιστο 
αποτέλεσμα της διαχείρισης των απορριμμάτων. 

- Η διαχείριση των υδάτων στην περιοχή με την 
εκτέλεση έργων ύδρευσης, άρδευσης, αποχέτευσης, 
προστασίας των υδατικών πόρων, κατασκευής υδρα¬ 
γωγείων, υδατοδεξαμενών, ταμιευτήρων κ.λπ. 

- Η προστασία και διαχείριση των επιφανειακών και 
υπόγειων υδάτων και του υδροφόρου ορίζοντα. 

- Η προστασία από πυρκαγιές αστικών, γεωργικών και 
δασικών εκτάσεων. 

- Η προστασία του περιβάλλοντος και η συμβολή του 
στην αειφόρο ανάπτυξη της περιοχής. 

- Η υλοποίηση προγραμμάτων περιβαντολλογικής εκ¬ 
παίδευσης και ευαισθητοποίησης 

- Η αξιοποίηση Εθνικών και Ευρωπαϊκών Προγραμμάτων. 

- Η καθαριότητα και απολύμανση δημοσίων χώρων. 

- Η υλοποίηση και διαχείριση εφαρμογών και επενδύ¬ 
σεων συναφών με τους Σκοπούς του Συνδέσμου. 

- Η καταγραφή και η συστηματικής τεκμηρίωση των 
προβλημάτων και των δυνατοτήτων διαχείρισης απορ¬ 
ριμμάτων, υδατικών πόρων και προστασίας του περι¬ 
βάλλοντος και η πρόταση συντονισμένου σχεδιασμού 
και λύσεων για την συνολική και επί μέρους διαχείριση 
στηρίζοντας επιτελικά και επιστημονικά τους θεσμικούς 
φορείς σχεδιασμού και διαχείρισης (όπως αυτοί προσ¬ 
διορίζονται στους ισχύοντες νόμους και υπουργικές 
αποφάσεις). 

- Η συντήρηση δημοτικού φωτισμού, συντήρηση δέν¬ 
δρων και δεντροστοιχιών. 

- Η υλοποίηση δραστηριοτήτων που ανατίθενται στον 
Σύνδεσμο από τα Μέλη του ή από άλλους Δημόσιους, 


Κοινωνικούς ή ιδιωτικούς φορείς και που εντάσσονται 
στο πλαίσιο των αρμοδιοτήτων του. 

- Η προώθηση, ο συντονισμός και η στήριξη προτά¬ 
σεων, για λογαριασμό του, των μελών του, ή των αρμο¬ 
δίων φορέων διαχείρισης για ένταξή τους σε συναφή 
χρηματοδοτικά προγράμματα. 

- Η διαχείριση θεμάτων και η υλοποίηση έργων που 
άπτονται των σκοπών του Συνδέσμου (διαχείριση 
απορριμμάτων, υδατικών πόρων και προστασίας του 
περιβάλλοντος) και που λόγω γεωγραφικής κλίμακας ή 
χρηματοδοτικής τάξης δεν είναι δυνατόν για οποιοδή- 
ποτε λόγο να αντιμετωπισθούν σε επίπεδο επί μέρους 
φορέων διαχείρισης (πάντα με τη σύμφωνη γνώμη των 
αντίστοιχων θεσμικών φορέων). 

- Η αξιοποίηση ήπιων και εναλλακτικών μορφών ενέρ¬ 
γειας. 

- Η ανάληψη οποιοσδήποτε άλλης δραστηριότητας 
σχετικής με τη διαχείριση των απορριμμάτων των υδά¬ 
των και του περιβάλλοντος. 

- Η συμμετοχή σε υφιστάμενες ή μέλλουσες να ιδρυ- 
θούν επιχειρήσεις φορέων της Τοπικής Αυτοδιοίκησης, 
και η συμμετοχή σε προγραμματικές συμβάσεις. 

- Η παροχή υπηρεσιών προς τους δημότες και η εν 
γένει ανάπτυξη πρωτοβουλιών και δράσεων για την 
προστασία και ανάδειξη του φυσικού και πολιτιστικού 
περιβάλλοντος και της ιδιαιτερότητας της περιοχής. 

- Η υλοποίηση οποιοσδήποτε άλλης δράσης που προ¬ 
κύπτει από τις διατάξεις του νέου Δ.Κ.Κ. 

Ο ρόλος και οι αρμοδιότητες του Συνδέσμου ΟΤΑ δεν 
υποκαθιστούν σε κάθε περίπτωση τα αρμόδια θεσμοθε¬ 
τημένα όργανα, χωρίς την σύμφωνη γνώμη αυτών. 

3. Πόροι του Συνδέσμου είναι: 

- Η ετήσια εισφορά κάθε Δήμου - Μέλους του Συν¬ 
δέσμου παραμένει ως έχει και ανέρχεται σε ποσοστό 
1% επί των τακτικών εσόδων του κάθε μέλους του και 
αφορά την κάλυψη της δαπάνης για την διοίκηση λει¬ 
τουργία του Συνδέσμου (έξοδα παράστασης Προέδρου, 
Αντιπροέδρου, αποζημίωση μελών Δ.Σ., αποζημίωση 
γραμματέα, τηλεφωνικά και λοιπά τέλη, γραφική ύλη, 
προμήθεια βιβλίων και εντύπων κ.λπ.) 

- Πρόσοδοι από οποιαδήποτε παρεχόμενη υπηρεσία 
του Συνδέσμου προς τα μέλη του, με τον μηχανολογι¬ 
κό εξοπλισμό του και εργατικό δυναμικό του (συλλογή 
απορριμμάτων, υγειονομική ταφή, συντήρηση αγροτι¬ 
κής, δημοτικής οδοποιίας, συντήρηση έργων ύδρευσης 

- αποχέτευσης και λοιπές εργασίες και ενέργειες που 
προβλέπονται στους σκοπούς του Συνδέσμου). Η παρο¬ 
χή αυτών των υπηρεσιών θα πληρώνεται από τα μέλη 
στον Σύνδεσμο «ΑΝΤΑΠΟΔΟΤΙΚΑ», με κοστολόγιο που 
θα αποφασίσει το Δ.Σ. του Συνδέσμου και με την έκδοση 
βεβαιωτικών τίτλων από τον Σύνδεσμο. 

- Πρόσοδοι από την περιουσία του Συνδέσμου. 

- Πρόσοδοι από οποιαδήποτε παρεχόμενη υπηρεσία 
του Συνδέσμου προς ιδιώτες ή επιχειρήσεις, με τον 
μηχανολογικό εξοπλισμό και εργατικό δυναμικό του. 

- Δωρεές, επιχορηγήσεις και εισφορές που παρέχει 
το Δημόσιο, ή άλλα Φυσικά ή Νομικά Πρόσωπα ή Ορ¬ 
γανισμοί κ.λπ. 

- Πρόσοδοι από τέλη για τις υπηρεσίες συλλογής 

- διάθεσης - υγειονομικής ταφής απορριμμάτων, φόρους 
και τα δικαιώματα που τυχόν θα επιβληθούν ή θα απο- 
φασισθεί να αποδίδονται υπέρ του Συνδέσμου. 

- Κάθε άλλο νόμιμο έσοδο. 

4. Χρονική Διάρκεια 

Η χρονική διάρκεια του Συνδέσμου παραμένει ως έχει, 
δηλαδή επ' αόριστον. 

5. Έδρα 

Η έδρα του Συνδέσμου παραμένει ως έχει, δηλαδή το 
Δημοτικό Διαμέρισμα Καρλοβασίων, του Δήμου Καρ- 
λοβασίων του Νομού Σάμου. 

6. Ο Σύνδεσμος διοικείται σύμφωνα με τι ισχύουσες 
διατάξεις, έχει δική του σφραγίδα και θα εξυπηρετείται 
ταμειακά από την Ταμειακή Υπηρεσία του Δήμου Καρ¬ 
λοβασίων (άρθρο 247 παρ. 5 ν. 3463/2006). 

7. Διοίκηση: Ο Σύνδεσμος διοικείται από πενταμελές 
διοικητικό Συμβούλιο. 

Από τις διατάξεις της απόφασης αυτής προκαλείται 
ετήσια δαπάνη ύψους ποσοστού 1% επί των ετήσιων 
τακτικών εσόδων του Δήμου Καρλοβασίων και Μαρα¬ 
θοκάμπου. Η δαπάνη αυτή είναι υποχρεωτική σύμφωνα 
με τις διατάξεις του άρθρου 249 του ν.3463/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 19 Μαρτίου 2007 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθμ. 3145 (2) 

Τροποποίηση συστατικής πράξης Σχολικής Επιτροπής 
Δημοτικού Σχολείου - Νηπιαγωγείου Δ. Δ/τος Μυρ¬ 
σίνης Δήμου Λεχαινών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 240 και 243 του ν. 3463/ 
2006 «Κώδικας Δήμων και Κοινοτήτων». 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του άρθρου 5 του ν. 1894/1990 «Για 
την Ακαδημία και άλλες διατάξεις». 

4. Την υπ’ αριθμ. 241 Γ.Γ./18.8.1998 απόφασή μας «περί 
ανάθεσης άσκησης αρμοδιοτήτων και εξουσιοδότησης 
υπογραφής». 

5. Την υπ’ αριθμ. 265/16.1.1991 απόφαση του Νομάρχη 
Ηλείας περί σύστασης στην κοινότητα Μυρσίνης Νομι¬ 
κού Προσώπου με το όνομα «Σχολική Επιτροπή Δημο¬ 
τικού - Νηπιαγωγείου Κοινότητας Μυρσίνης». 

6. Την υπ’ αριθμ. 29/2007 απόφαση του Δημοτικού 
Συμβουλίου Λεχαινών περί τροποποίησης συστατικής 
πράξης Σχολικής Επιτροπής Δημοτικού Σχολείου -Νη¬ 
πιαγωγείου Δ. Δ/τος Μυρσίνης Δ. Λεχαινών, αποφασί¬ 
ζουμε: 

Τροποποιούμε το άρθρο 3 της υπ’ αριθμ. 265/16.1.1991 
απόφασης του Νομάρχη Ηλείας περί «σύστασης Σχο¬ 
λικής Επιτροπής Δημοτικού Σχολείου - Νηπιαγωγείου 
Μυρσίνης Δήμου Λεχαινών» όπως παρακάτω: 

Άρθρο 3: 

Το Νομικό Πρόσωπο αποτελείται από 7/μελές διοικη¬ 
τικό συμβούλιο αποτελούμενο από τους: 

α) Τον Δήμαρχο ή άλλο αιρετό ή μη μέλος που ορί¬ 
ζεται από το δημοτικό συμβούλιο. 


β) Τον εκάστοτε Διευθυντή του Δημοτικού Σχολεί¬ 
ου. 

γ) Τον εκάστοτε Δ/ντή του Νηπιαγωγείου. 

δ) Τον εκπρόσωπο του συλλόγου γονέων - κηδεμόνων 
του Δημοτικού - Νηπιαγωγείου. 

ε) Δύο εκπροσώπους της μειοψηφίας 

στ) Έναν εκπρόσωπο του Τοπικού Συμβουλίου. 

Οι ανωτέρω μαζί με τους αναπληρωτές τους θα ορί¬ 
ζονται από το Δημοτικό Συμβούλιο. 

Κάλυψη δαπάνης. Από τις διατάξεις της παρούσας από¬ 
φασης δεν προκύπτει επιπλέον δαπάνη για το Δήμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 21 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 5038 (3) 

Τροποποίηση της συστατικής πράξης του Δημοτικού 
Νομικού Προσώπου του Δήμου Ι.Π. Μεσολογγίου με 
την επωνυμία «Δημοτικοί Παιδικοί Σταθμοί Μεσο¬ 
λογγίου και Δημοτικός Βρεφονηπιακός Σταθμός Με¬ 
σολογγίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 1 του ν. 2539/1997 (ΦΕΚ 
244/τ.Α'/1997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1, 2 και 8 του ν. 2503/1997 
(ΦΕΚ 107/τ.Α'/30.5.1997 «Διοίκηση, οργάνωση, στελέχω¬ 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. 11130/20.7.1999 (ΦΕΚ 1579/τ.Β'/1999) 
απόφασή μας με την οποία συστήθηκε στο Δήμο Ι.Π 
Μεσολογγίου Νομικό Πρόσωπο Δημοσίου Δικαίου με 
την επωνυμία «Δημοτικοί Παιδικοί Σταθμοί Μεσολογγίου 
και Δημοτικός Βρεφονηπιακός Σταθμός Μεσολογγίου» 

6. Την υπ’ αριθμ. 58/2007 απόφαση του Δημοτικού 
Συμβουλίου του Δήμου Ι.Π Μεσολογγίου, με την οποία 
αποφασίστηκε η τροποποίηση του άρθρου 3 της ανω¬ 
τέρω συστατικής πράξης και η εναρμόνιση του με τις 
διατάξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241 /Γ.Γ/18.8.1998 (ΦΕΚ 939/1.9.1998, 
τ.Β') απόφαση του Γενικού Γραμματέα Περιφέρειας 
Δυτικής Ελλάδας περί «Μεταβίβασης αρμοδιοτήτων 
και παροχή εξουσιοδότησης υπογραφής αποφάσεων», 
αποφασίζουμε: 

1. Τροποποιούμε την υπ’ αριθμ. 11130/20.7.1999 (ΦΕΚ 
1579/τ.Β'/1999) απόφασή μας, κατά το μέρος που αφορά 
τα όργανα διοίκησης του Νομικού Προσώπου του Δήμου 
Ι.Π Μεσολογγίου, με την επωνυμία «Δημοτικοί Παιδικοί 
Σταθμοί Μεσολογγίου και Δημοτικός Βρεφονηπιακός 
Σταθμός Μεσολογγίου», και ειδικότερα το άρθρο 3 του 
αποφασιστικού μέρους αυτής, ως εξής: 

3. Το νομικό πρόσωπο διοικείται από εννεαμελές (9) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α) Τέσσερις (4) Δημοτικούς Συμβούλους στους οποί¬ 
ους μπορεί να συμπεριλαμβάνεται και ο δήμαρχος, εκ 
των οποίων δύο (2) ορίζονται από την πλειοψηφία και 
δύο (2) από την μειοψηφία του Δημοτικού Συμβουλίου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν χωρίς να αντι- 
κατασταθούν, μετέχουν σύμβουλοι της πλειοψηφίας. 

Β) Τρείς (3) δημότες. 

Γ)Έναν (1) εκπρόσωπο των εργαζομένων, σε περίπτω¬ 
ση που το Νομικό Πρόσωπο απασχολεί περισσότερους 
από δέκα (10) εργαζομένους, ο οποίος θα προτείνεται 
από τη γενική συνέλευση των τακτικών υπαλλήλων 
εντός προθεσμίας δεκαπέντε (15) ημερών από τότε που 
θα αποσταλεί η σχετική πρόσκληση. Σε περίπτωση που 
το Νομικό Πρόσωπο απασχολεί λιγότερους των δέκα 
(10) εργαζομένων, ο εκπρόσωπος των εργαζομένων 
στο Διοικητικό Συμβούλιο αντικαθίσταται από έναν (1) 
δημότη. 

Δ) Έναν (1) εκπρόσωπο των γονέων. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που μέλος έχει ορισθεί, από το Δη¬ 
μοτικό Συμβούλιο ο Δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου. 

Η θητεία του διοικητικού συμβουλίου ορίζεται με την 
εκάστοτε απόφαση του Δημοτικού Συμβουλίου με την 
οποία ορίζονται τα μέλη. 

Τον πρόεδρο του Διοικητικού Συμβουλίου, σε περί¬ 
πτωση απουσίας ή κωλύματος αναπληρώνει ο αντι¬ 
πρόεδρος. Το νομικό πρόσωπο εκπροσωπείται στα δι¬ 
καστήρια και σε κάθε δημόσια αρχή από τον πρόεδρο 
του διοικητικού συμβουλίου και όταν αυτός κωλύεται ή 
απουσιάζει από τον αντιπρόεδρο. 

Το Δ.Σ. φροντίζει για την επιτυχία του σκοπού του 
Νομικού Προσώπου, διαχειρίζεται την περιουσία του 
και γενικά τα συμφέροντα του και διοικεί, εποπτεύει 
και ελέγχει όλη τη λειτουργία του που την καθορίζουν 
οι σχετικές διατάξεις του Δ.Κ.Κ. (ν. 3463/2006), όπως 
ισχύουν κάθε φορά για τα “Δημοτικά Νομικά Πρόσωπα”, 
καθώς και τα προεδρικά διατάγματα και οι Υπουργικές 
αποφάσεις που εκδίδονται σε εκτέλεση αυτού. 

2. Η παρ. β' του άρθρου 5 καταργείται. 

3. Κατά τα λοιπά ισχύει η υπ’ αριθμ. 11130/20.7.1999 
(ΦΕΚ 1579/τ.Β7ΐ999) απόφασή μας. 

4. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Ι.Π Μεσολογγίου, ούτε του Νομικού 
Προσώπου του Δήμου Ι.Π Μεσολογγίου, με την επωνυμία 
«Δημοτικοί Παιδικοί Σταθμοί Μεσολογγίου και Δημοτι¬ 
κός Βρεφονηπιακός Σταθμός Μεσολογγίου» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 21 Μαρτίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 


Αριθμ. 4412 (4) 

Τροποποίηση της συστατικής πράξης του Δημοτικού 
Νομικού Προσώπου του Δήμου Φυτειών με την επω¬ 
νυμία «Δημοτικός Παιδικός Σταθμός Φυτειών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 
244/τ.Α7ΐ997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1,2 και 8 του ν. 2503/1997 
(ΦΕΚ 107/τ.Α730.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ/τος 63/2005 (ΦΕΚ 98 Α'). 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. 4103/5.4.2000 (ΦΕΚ 574/τ.Β72000) από¬ 
φασή μας με την οποία συστήθηκε στο Δήμο Φυτειών 
Νομικό Πρόσωπο Δημοσίου Δικαίου με την επωνυμία 
«Δημοτικός Παιδικός Σταθμός Φυτειών» 

6. Την υπ’ αριθμ. 19/2007 απόφαση του Δημοτικού 
Συμβουλίου του Δήμου Φυτειών, με την οποία αποφα- 
σίστηκε η τροποποίηση του άρθρου της ανωτέρω συ¬ 
στατικής πράξης και η εναρμόνιση του με τις διατάξεις 
του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γ ενικού Γ ραμματέα Περιφέρειας Δυτικής Ελ¬ 
λάδας περί «Μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

1. Τροποποιούμε την υπ’ αριθμ. 4103/5.4.2000 (ΦΕΚ 574/ 
τ.Β72000) απόφασή μας, κατά το μέρος που αφορά τα 
όργανα διοίκησης του Νομικού Προσώπου του Δήμου 
Φυτειών, με την επωνυμία «Δημοτικός Παιδικός Σταθμός 
Φυτειών», και ειδικότερα το άρθρο 5 του αποφασιστικού 
μέρους αυτής, ως εξής: 

5. Το νομικό πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α) Δύο (2) αιρετά μέλη της πλειοψηφίας του Δημοτικού 
Συμβουλίου. 

Β)Ένα (1) αιρετό μέλος της μειοψηφίας του Δημοτικού 
Συμβουλίου. 

Γ)Έναν (1) δημότη-γονέα 

Δ)Έναν (1) δημότη-κάτοικο με ανάλογη επαγγελματική 
εμπειρία ή κοινωνική δράση ή ειδικές γνώσεις ανάλογα 
με τους σκοπούς του Νομικού Προσώπου. 

Ε) Στην περίπτωση που το Νομικό Πρόσωπο απασχο¬ 
λεί περισσότερους από δέκα (10) εργαζομένους, στο Δ.Σ 
συμμετέχει ένας εκπρόσωπος των εργαζομένων, που 
προτείνεται από τη γενική συνέλευση των τακτικών 
υπαλλήλων, και ο οποίος αντικαθιστά τον δημότη-κά- 
τοικο. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που ορισθεί ως μέλος του Δ.Σ. ο 
Δήμαρχος, αυτός αυτοδικαίως καθίσταται και πρόεδρος 
του Διοικητικού Συμβουλίου. 

Η θητεία του Διοικητικού Συμβουλίου ορίζεται με την 
απόφαση του Δημοτικού Συμβουλίου και λήγει πάντοτε 
με την εγκατάσταση του νέου Διοικητικού Συμβουλίου. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

2. Κατά τα λοιπά ισχύει η υπ’ αριθμ. 4103/5.4.2000 (ΦΕΚ 
574/τ.Β72000) απόφασή μας. 

3. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολογι¬ 
σμού του Δήμου Φυτειών, ούτε του Νομικού Προσώπου 
του Δήμου Φυτειών, με την επωνυμία «Δημοτικός Παι¬ 
δικός Σταθμός Φυτειών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 21 Μαρτίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 4407 (5) 

Τροποποίηση της συστατικής πράξης του Νομικού 
Προσώπου με την επωνυμία «ΔΗΜΟΤΙΚΗ ΒΙΒΛΙΟΘΗΚΗ» 
Δήμου Φυτειών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 240 του ν. 3463/2006 
(Δ.Κ.Κ.). 

2. Την υπ’ αριθμ. 8264/3.6.1999 απόφασή μας που δη¬ 
μοσιεύτηκε στο Φ.Ε.Κ. 1495/22.7.1999 περί σύστασης 
Νομικού Προσώπου με την επωνυμία «ΔΗΜΟΤΙΚΗ ΒΙ¬ 
ΒΛΙΟΘΗΚΗ» του Δήμου Φυτειών 

3. Την υπ’ αριθμ. 21/2007 απόφαση Δημοτικού Συμ¬ 
βουλίου Δήμου Φυτειών με την οποία τροποποιεί την 
συστατική πράξη του προαναφερόμενου Νομικού Προ¬ 
σώπου. 

4. Την υπ’ αριθμ. 241/18.8.1998 (ΦΕΚ 939/1.9.1998 /από¬ 
φαση Γ ενικού Γ ραμματέα Περιφέρειας Δυτικής Ελλάδας, 
αποφασίζουμε: 

1. Τροποποιούμε την συστατική πράξη του Νομικού 
προσώπου με την επωνυμία «ΔΗΜΟΤΙΚΗ ΒΙΒΛΙΟΘΗΚΗ» 
του Δήμου Φυτειών: στα άρθρα 3 και 4 που αναφέρεται 
στην σύνθεση του Διοικητικού Συμβουλίου το οποίο θα 
είναι πλέον δμελές και θα απαρτίζεται από: α) δύο αιρε¬ 
τά μέλη της πλειοψηφίας β) ένα (1) αιρετό μέλος που θα 
ορίζεται από την μειοψηφία και γ) δύο (2) δημότες. 

Στην περίπτωση που το Νομικό πρόσωπο θα απασχο¬ 
λήσει πλέον των δέκα εργαζομένων θα προταθεί ένας 
εκπρόσωπος των εργαζομένων από την γενική συνέ¬ 
λευση των τακτικών υπαλλήλων ο οποίος θα αντικατα¬ 
στήσει έναν δημότη. Το Δημοτικό Συμβούλιο θα εκλέ¬ 
γει τον πρόεδρο και τον Αντιπρόεδρο του Διοικητικού 
Συμβουλίου. Αυτοδίκαια Πρόεδρος θα είναι ο εκάστοτε 
Δήμαρχος εφόσον ορίζεται ως μέλος. Η θητεία του 
Διοικητικού Συμβουλίου ορίζεται με την απόφαση του 
Δημοτικού Συμβουλίου και λήγει πάντοτε με την εγκα¬ 
τάσταση του νέου Διοικητικού Συμβουλίου. Τα μέλη του 
διοικητικού συμβουλίου μπορούν να αντικατασταθούν 
κατά την διάρκεια της θητείας τους με απόφαση του 


δημοτικού συμβουλίου για σοβαρό λόγο που ανάγεται 
στην άσκηση των καθηκόντων τους 

ΑΚΡΟΤΕΛΕΥΤΑΙΟ ΑΡΘΡΟ 

2. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού σε βάρος του Κρατικού Προϋπολογισμού αλλά 
ούτε και σε βάρος του Προϋπολογισμού του Νομικού 
Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 15 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 4777 (6) 

Τροποποίηση της συστατικής πράξης του Νομικού Προ¬ 
σώπου με την επωνυμία «Πνευματικό Κέντρο» Δήμου 
Ι.Π. Μεσολογγίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 240 του ν. 3463/2006 
(Δ.Κ.Κ.). 

2. Το π.δ. 266/1982 που δημοσιεύτηκε στο Φ.Ε.Κ. 
47/13.4.1982 (τ.Α') περί σύστασης Νομικού Προσώπου 
με την επωνυμία «Πνευματικό Κέντρο» του Δήμου Ι.Π. 
Μεσολογγίου. 

3. Την υπ’ αριθμ. 62/2007 απόφαση Δημοτικού Συμβου¬ 
λίου Δήμου Ι.Π. Μεσολογγίου με την οποία τροποποιεί 
την συστατική πράξη του προαναφερόμενου Νομικού 
Προσώπου. 

4. Την υπ’ αριθμ. 241/18.8.1998 (ΦΕΚ 939/1.9.1998 /από¬ 
φαση Γ ενικού Γ ραμματέα Περιφέρειας Δυτικής Ελλάδας, 
αποφασίζουμε: 

1. Τροποποιούμε την συστατική πράξη του Νομικού 
προσώπου με την επωνυμία «Πνευματικό Κέντρο» του 
Δήμου Ι.Π. Μεσολογγίου κατά το μέρος που αφορά τους 
τα όργανα διοίκησης αυτού και ειδικότερα: 

Α) αντικαθιστά την παράγραφο 4 ως ακολούθως: Το 
νομικό πρόσωπο διοικείται από εννεαμελές (9) Διοικη¬ 
τικό Συμβούλιο, τα μέλη του οποίου μαζί με τους ανα¬ 
πληρωτές τους ορίζονται από το Δημοτικό Συμβούλιο 
αποτελούμενο από: 

α) πέντε (5) Δημοτικούς Συμβούλους στους οποίους 
μπορεί να συμπεριλαμβάνεται και ο Δήμαρχος εκ των 
οποίων οι τρεις (3) ορίζονται από την πλειοψηφία και οι 
δυο (2) από την μειοψηφία του Δημοτικού Συμβουλίου. 
Σε περίπτωση που η μειοψηφία δεν ορίσει σύμβουλο ή 
εκείνος που έχει οριστεί παραιτηθεί χωρίς να αντικα- 
τασταθεί μετέχει σύμβουλος της πλειοψηφίας 

β) τέσσερις (4) δημότες ή κατοίκους που θα έχουν σχέση 
με τους σκοπούς σύστασης του Νομικού προσώπου. Σε πε¬ 
ρίπτωση που το νομικό πρόσωπο απασχολεί περισσότερους 
από δέκα (10) εργαζόμενους αντί του ενός δημότη, θα μετέχει 
στο Διοικητικό Συμβούλιο εκπρόσωπος των εργαζομένων ο 
οποίος θα προτείνεται από την γενική συνέλευση των τα¬ 
κτικών υπαλλήλων εντός προθεσμίας δεκαπέντε (15) ημερών 
από τότε που θα αποσταλεί η σχετική πρόσκληση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) μετά τον ορισμό των μελών το Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. 

δ) Σε περίπτωση που μέλος έχει ορισθεί από το Δη¬ 
μοτικό Συμβούλιο ο Δήμαρχος αυτός αυτοδικαίως καθί¬ 
σταται και Πρόεδρος του Διοικητικού Συμβουλίου. 

Η θητεία του Διοικητικού Συμβουλίου ορίζεται με την 
εκάστοτε απόφαση του Δημοτικού Συμβουλίου. 

ε) Το Διοικητικό Συμβούλιο φροντίζει για την επιτυχία 
του σκοπού ότι Νομικού προσώπου, διαχειρίζεται την πε¬ 
ριουσία του και γενικά τα συμφέροντα του και διοικεί, 
εποπτεύει και ελέγχει όλη την λειτουργία του που την 
καθορίζουν οι σχετικές διατάξεις του Δ.Κ.Κ. (ν. 3463/2006) 
όπως ισχύουν κάθε φορά για τα «Δημοτικά Νομικά Πρόσω¬ 
πα» καθώς και τα Προεδρικά Διατάγματα και οι υπουργι¬ 
κές αποφάσεις που εκδίδονται σε εκτέλεση αυτού 

2. Κατά τα λοιπά ισχύει το π.δ. 266/1982 που δημοσι¬ 
εύτηκε στο Φ.Ε.Κ. 47/13.4.1982 (τ.Α'). 

ΑΚΡΟΤΕΛΕΥΤΑΙΟ ΑΡΘΡΟ 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά ούτε και σε βάρος του Προϋπολογισμού του προ- 
αναφερόμενου Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 15 Μαρτίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 4197 (7) 

Τροποποίηση της συστατικής πράξης του Δημοτικού 
Νομικού Προσώπου του Δήμου Παλαίρου (πρώην Κε- 
κροπίας) με την επωνυμία «Δημοτικός Παιδικός Σταθ¬ 
μός Παλαίρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 
244/τ.Α'/1997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1, 2 και 8 του ν. 2503/1997 
(ΦΕΚ 107/τ.Α730.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. οικ.6077/5.4.2001 (ΦΕΚ 501/τ.Β72001) 
απόφασή μας με την οποία συστήθηκε στο Δήμο Πα¬ 
λαίρου (πρώην Κεκροπίας) Νομικό Πρόσωπο Δημοσίου 
Δικαίου με την επωνυμία «Δημοτικός Παιδικός Σταθμός 
Παλαίρου». 

6. Την υπ’ αριθμ. 34/2007 απόφαση του Δημοτικού 
Συμβουλίου του Δήμου Παλαίρου, με την οποία απο- 
φασίστηκε η τροποποίηση του άρθρου της ανωτέρω 
συστατικής πράξης και η εναρμόνιση του με τις διατά¬ 
ξεις του άρθρου 240 του ν. 3463/2006 (Δ.Κ.Κ.). 


7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γ ενικού Γ ραμματέα Περιφέρειας Δυτικής Ελ¬ 
λάδας περί «Μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

1. Τροποποιούμε την υπ’ αριθμ. οικ.6077/5.4.2001 (ΦΕΚ 
501/τ.Β"/2001) απόφασή μας, κατά το μέρος που αφορά 
τα όργανα διοίκησης του Νομικού Προσώπου του Δήμου 
Παλαίρου (πρώην Κεκροπίας), με την επωνυμία «Δημο¬ 
τικός Παιδικός Σταθμός Παλαίρου», και ειδικότερα το 
άρθρο 5 του αποφασιστικού μέρους αυτής, ως εξής: 

5. Το νομικό πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελείται από: 

Α) Τον Δήμαρχο ή ένα Δημοτικό Σύμβουλο. 

Β)Ένα (1) Δημοτικό Σύμβουλο, προερχόμενο από την 
μειοψηφία του Δημοτικού Συμβουλίου. 

Γ) Δύο (2) δημότες ή κατοίκους Παλαίρου που έχουν 
ανάλογη επαγγελματική ή κοινωνική δράση ή ειδικές 
γνώσεις ανάλογα με το σκοπό του Νομικού Προσώπου. 

Δ) Έναν (1) εκπρόσωπο των γονέων των φιλοξενού¬ 
μενων παιδιών στον Παιδικό Σταθμό που καλύπτει το 
Νομικό Πρόσωπο. 

Ε) Σε περίπτωση που το Νομικό Πρόσωπο απασχολεί 
περισσότερους από δέκα (10) εργαζομένους, αντί του 
ενός δημότη μετέχει στο Διοικητικό Συμβούλιο ένας 
εκπρόσωπος των εργαζομένων του Νομικού Προσώπου, 
που προτείνεται από τη γενική συνέλευση των τακτικών 
υπαλλήλων εντός προθεσμίας δεκαπέντε (15) ημερών 
από τότε που θα αποσταλεί η σχετική πρόσκληση. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που μέλος έχει ορισθεί από το Δη¬ 
μοτικό Συμβούλιο ο Δήμαρχος, αυτός αυτοδικαίως 
καθίσταται και πρόεδρος του διοικητικού συμβουλίου 
αντίστοιχα. 

Τον Πρόεδρο σε περίπτωση απουσίας ή κωλύματος 
αναπληρώνει ο Αντιπρόεδρος. 

2. Κατά τα λοιπά ισχύει η υπ’ αριθμ. οικ.6077/5.4.2001 
(ΦΕΚ 501/τ.Β72001) απόφασή μας. 

3. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Παλαίρου, ούτε του Νομικού Προσώ¬ 
που του Δήμου Παλαίρου, με την επωνυμία «Δημοτικός 
Παιδικός Σταθμός Παλαίρου» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 19 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 5039 (8) 

Τροποποίηση της συστατικής πράξης του Δημοτικού 
Νομικού Προσώπου του Δήμου Ι.Π. Μεσολογγίου με 
την επωνυμία «Δημοτικό Στάδιο Ι.Π. Μεσολογγίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 

244/τ.Α'/1997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1,2 και 8 του ν. 2503/1997 
(ΦΕΚ 107/τ.Α'/30.5.1997) «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις των άρθρων 239 και 240 του 
ν. 3463/206 (Δ.Κ.Κ.). 

5. Την υπ’ αριθμ. 6789/6.4.2001 (ΦΕΚ 474/τ.Β'/2001) 
απόφασή μας με την οποία συστήθηκε στο Δήμο Ι.Π 
Μεσολογγίου Νομικό Πρόσωπο Δημοσίου Δικαίου με 
την επωνυμία «Δημοτικό Στάδιο Ι.Π. Μεσολογγίου». 

6. Την υπ’ αριθμ. 60/2007 απόφαση του Δημοτικού 
Συμβουλίου του Δήμου Ι.Π Μεσολογγίου, με την οποία 
αποφασίστηκε η τροποποίηση του άρθρου 5 της ανω¬ 
τέρω συστατικής πράξης και η εναρμόνισή του με τις 
διατάξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γενικού Γραμματέα Περιφέρειας Δυτικής Ελ¬ 
λάδας περί «Μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

1. Τροποποιούμε την υπ’ αριθμ. 6789/6.4.2001 (ΦΕΚ 474/ 
τ.Β72001) απόφασή μας, κατά το μέρος που αφορά τα 
όργανα διοίκησης του Νομικού Προσώπου του Δήμου 
Ι.Π Μεσολογγίου, με την επωνυμία «Δημοτικό Στάδιο Ι.Π. 
Μεσολογγίου», και ειδικότερα το άρθρο 5 του αποφα¬ 
σιστικού μέρους αυτής, ως εξής: 

5. Το νομικό πρόσωπο διοικείται από επταμελές (7) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α) Πέντε (5) Δημοτικούς Συμβούλους στους οποίους 
συμπεριλαμβάνεται και ο δήμαρχος, όταν μετέχει στο 
Διοικητικό Συμβούλιο εκ των οποίων τρεις (3) ορίζονται 
από την πλειοψηφία και δύο (2) από την μειοψηφία του 
Δημοτικού Συμβουλίου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν χωρίς να αντι- 
κατασταθούν, μετέχουν σύμβουλοι της πλειοψηφίας. 

Β) Δύο (2) δημότες ή κάτοικοι που είναι χρήστες των 
υπηρεσιών του Νομικού Προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
σχετικά με την προαγωγή και διάδοση του αθλητισμού. 
Σε περίπτωση που το Νομικό Πρόσωπο απασχολεί πε¬ 
ρισσότερους από δέκα (10) εργαζομένους, αντί του ενός 
δημότη θα μετέχει στο Διοικητικό Συμβούλιο εκπρόσω¬ 
πος των εργαζομένων, ο οποίος θα προτείνεται από 
τη γενική συνέλευση των τακτικών υπαλλήλων εντός 
προθεσμίας δεκαπέντε (15) ημερών από τότε που θα 
αποσταλεί η σχετική πρόσκληση. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που μέλος έχει ορισθεί από το δη¬ 
μοτικό συμβούλιο ο δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου. 

Η θητεία του διοικητικού συμβουλίου ορίζεται με την 
απόφαση του δημοτικού συμβουλίου. 


Τον πρόεδρο του διοικητικού συμβουλίου, σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Το Δ.Σ. φροντίζει για την επιτυχία του σκοπού του 
Νομικού Προσώπου, διαχειρίζεται την περιουσία του 
και γενικά τα συμφέροντα του και διοικεί, εποπτεύει 
και ελέγχει όλη τη λειτουργία του που την καθορίζουν 
οι σχετικές διατάξεις του Δ.Κ.Κ. (ν. 3463/2006), όπως 
ισχύουν κάθε φορά για τα «Δημοτικά Νομικά Πρόσωπα», 
καθώς και τα προεδρικά διατάγματα και οι Υπουργικές 
αποφάσεις που εκδίδονται σε εκτέλεση αυτού. 

2. Τα άρθρα 6 και 7 του αποφασιστικού μέρους αυτής, 
καταργούνται. Τα άρθρα 8 και 9 του αποφασιστικού 
μέρους αυτής, αναριθμούνται σε 6 και 7 αντίστοιχα. 

3. Κατά τα λοιπά ισχύει η υπ’ αριθμ. 6789/6.4.2001 (ΦΕΚ 
474/τ.Β72001) απόφασή μας. 

4. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Ι.Π Μεσολογγίου, ούτε του Νομικού 
Προσώπου του Δήμου Ι.Π Μεσολογγίου, με την επωνυμία 
«Δημοτικό Στάδιο Ι.Π. Μεσολογγίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 21 Μαρτίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 5040 (9) 

Τροποποίηση της συστατικής πράξης του Δημοτικού 
Νομικού Προσώπου του Δήμου Ι.Π. Μεσολογγίου με 
την επωνυμία «Δημοτικός Παιδικός Σταθμός Ευηνο- 
χωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 1 του ν. 2539/1997 (ΦΕΚ 
244/τ.Α7ΐ997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1, 2 και 8 του ν. 2503/1997 
(ΦΕΚ 107/τ.Α730.5.1997) «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. 6790/6.4.2001 (ΦΕΚ 551/τ.Β'/2001) 
απόφασή μας με την οποία συστήθηκε στο Δήμο Ι.Π 
Μεσολογγίου Νομικό Πρόσωπο Δημοσίου Δικαίου με 
την επωνυμία «Δημοτικός Παιδικός Σταθμός Ευηνοχω- 
ρίου». 

6. Την υπ’ αριθμ. 59/2007 απόφαση του Δημοτικού 
Συμβουλίου του Δήμου Ι.Π Μεσολογγίου, με την οποία 
αποφασίστηκε η τροποποίηση του άρθρου 5 της ανω¬ 
τέρω συστατικής πράξης και η εναρμόνιση του με τις 
διατάξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γενικού Γραμματέα Περιφέρειας Δυτικής 
Ελλάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασί¬ 
ζουμε: 

1. Τροποποιούμε την υπ’ αριθμ. 6790/6.4.2001 (ΦΕΚ 551/ 
τ.Β72001) απόφασή μας, κατά το μέρος που αφορά τα 
όργανα διοίκησης του Νομικού Προσώπου του Δήμου 
Ι.Π Μεσολογγίου, με την επωνυμία «Δημοτικός Παιδικός 
Σταθμός Ευηνοχωρίου», και ειδικότερα το άρθρο 5 του 
αποφασιστικού μέρους αυτής, ως εξής: 

5. Το νομικό πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α) Τρεις (3) Δημοτικούς Συμβούλους στους οποίους 
μπορεί να συμπεριλαμβάνεται και ο δήμαρχος, εκ των 
οποίων δύο (2) ορίζονται από την πλειοψηφία και ένας 
(1) από την μειοψηφία του Δημοτικού Συμβουλίου. 

Σε περίπτωση που η μειοψηφία δεν ορίσει σύμβουλο 
ή εκείνος που έχει οριστεί παραιτηθεί χωρίς να αντικα- 
τασταθεί, μετέχει σύμβουλος της πλειοψηφίας. 

Β)Ένα μέλος του Τοπικού Συμβουλίου του Δημοτικού 
Διαμερίσματος Ευηνοχωρίου που προτείνεται από το 
οικείο συμβούλιο. 

Γ)ΊΞναν (1) δημότη ή εκπρόσωπο γονέων. Σε περίπτω¬ 
ση που το Νομικό Πρόσωπο απασχολεί περισσότερους 
από δέκα (10) εργαζομένους, ο δημότης ή εκπρόσωπος 
των γονέων θα αντικαθίσταται από εκπρόσωπο των 
εργαζομένων, ο οποίος θα προτείνεται από τη γενική 
συνέλευση των τακτικών υπαλλήλων εντός προθεσμίας 
δεκαπέντε (15) ημερών από τότε που θα αποσταλεί η 
σχετική πρόσκληση. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 


Στην περίπτωση που μέλος έχει ορισθεί, από το δη¬ 
μοτικό συμβούλιο ο δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου. 

Η θητεία του διοικητικού συμβουλίου ορίζεται με την 
εκάστοτε απόφαση του δημοτικού συμβουλίου με την 
οποία ορίζονται τα μέλη. 

Τον πρόεδρο του διοικητικού συμβουλίου, σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Το Δ.Σ. φροντίζει για την επιτυχία του σκοπού του 
Νομικού Προσώπου, διαχειρίζεται την περιουσία του 
και γενικά τα συμφέροντα του και διοικεί, εποπτεύει 
και ελέγχει όλη τη λειτουργία του που την καθορίζουν 
οι σχετικές διατάξεις του Δ.Κ.Κ. (ν. 3463/2006), όπως 
ισχύουν κάθε φορά για τα «Δημοτικά Νομικά Πρόσωπα», 
καθώς και τα προεδρικά διατάγματα και οι Υπουργικές 
αποφάσεις που εκδίδονται σε εκτέλεση αυτού. 

2. Κατά τα λοιπά ισχύει η υπ’ αριθμ. 6790/6.4.2001 (ΦΕΚ 
551/τ.Β72001) απόφασή μας. 

3. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Ι.Π Μεσολογγίου, ούτε του Νομικού 
Προσώπου του Δήμου Ι.Π Μεσολογγίου, με την επωνυμία 
«Δημοτικός Παιδικός Σταθμός Ευηνοχωρίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 21 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΝΙΚΟΛΑΟΣ ΤΣΩΛΗΣ 

